สวัสดีค่ะ ตอนนี้ท้องได้2เดือน ปจด. มาครั้งสุดท้าย17มค. 61 หยุดทานยาคุมทันทีหลังหมดแผง21เม็ด วันที่5และ7 กพ. มีเพศสัมพันธ์กับนายเอ แต่หลั่งนอกล้างทำความสะอาดสักพักมีรอบที่2 หลั่งนอกเหมือนกัน และวันที่8กพ. มีกับนายบี หลั่งในทุกครั้ง วันที่17กพ. ตรวจไม่ตั้งครรภ์ หลังจากนั้นก็มีกับนายบีหลั่งในอีก แต่ไม่ได้ยุ่งกับนายเอเลย พอวันที่26กพ. ตรวจแล้วขึ้น2ขีด โอกาสจะมีกี่% คะ ที่จะเป็นลูกของนายเอ หรือไม่มีโอกาสเลยคะ ลูกในท้องจะเป็นลูกของนายบี100%ไหมคะ กังวลมากๆเลยค่ะ ช่วยตอบกลับหน่อยนะคะ
สวัสดีค่ะ หากเพิ่งหยุดทานยาคุมกำเนิด การกำหนดวันที่น่าจะมีการตกไข่และมีการปฏิสนธิเกิดขึ้น จะไม่สามารถบอกได้อย่างถูกต้องนัก ดังนั้นจึงอาจไม่สามารถบอกได้ว่า การตั้งครรภ์ในครั้งนี้ เกิดขึ้นจากการมีเพศสัมพันธ์ในวันไหนอย่างไรก็ตาม สำหรับนายเอ ที่ได้ใช้การหลั่งนอก โอกาสที่จะเกิดการตั้งครรภ์จากนายเอ จึงย่อมน้อยกว่าจากนายบีที่ได้ใช้การหลั่งใน แต่ก็ไม่สามารถยืนยันได้แน่นอน 100% ว่าเกิดจากนายบีการจะบอกได้แน่นอนว่าเกิดการตั้งครรภ์จากใคร คงต้องอาศัยการตรวจหาพันธุกรรมค่ะ เนื่องจากการมีเพศสัมพันธ์จากทั้งนายเอและนายบี เกิดขึ้นในวันเวลาที่ใกล้เคียงกันมากเกินไปค่ะ หรืออาจบอกคร่าวๆ ได้จากกรุ๊ปเลือดค่ะ